
	[bookmark: nev]NAGY JÁNOS
Kereskedelem és marketing
BA, 8. félév
Károly Róbert Főiskola
Gazdaság- és Társadalomtudományi Kar
	






Témavezető:
	Benedek Andrea
tanársegéd, KRF GTK




Természetvédelem és marketing - a nemzeti park igazgaróságok marketingtevékenysége

Természetvédelem és marketing – a nemzeti park igazgatóságok marketingtevékenysége
 
Hazánkban az első nemzeti park létesítésére éppen 100 évvel a világon első Yellowstone Nemzeti Park alapítását követően, 1972-ben került sor. Azóta további 9 nemzeti park létesült, jelezvén a környezet és a természet védelme iránt társadalmi igények fokozódását, a „zöld gondolkodás” terjedését. A nemzeti parkok és más védett természeti területek kezelését és bemutatását ellátó nemzeti park igazgatóságok komplex természetvédelmi tevékenysége, finanszírozási helyzete és nagyrészt piaci alapú működésének elemző bemutatása adja a kutatás egyik fő irányát.
 
A téma további aktualitását adja, hogy a vásárlók növekvő tudatossága, igényessége következtében a tematikus védjegyek használata az elmúlt években egyre fontosabb elvárássá vált. A fogyasztók igénylik a termékhez kapcsolódó hiteles és független garanciatanúsítványt. A hazai természetvédelemhez is számos védjegy köthető, amelyek szorosan kapcsolódnak a nemzeti park igazgatóságok marketingtevékenységéhez is.
 
A kutatás egyik célja az igazgatósági marketingtevékenység speciális vonásainak bemutatása, hangsúlyozván az eltéréseket a tisztán piaci alapon működő egyéb szervezetektől. Ezzel összefüggésben fontos kutatási szempont a marketingtevékenység fejlesztési lehetőségeinek vizsgálata és javaslattétel a fejlesztés lehetséges módozataira.
 
További kutatási cél a hazai nemzeti parkok látogatottságának, illetve a látogatók száma változásainak elemzése. Emellett a látogatók által igénybe vett nemzeti parki szolgáltatásokat, valamint a látogatásokat megelőző tájékozódásra használt információforrásokat is vizsgálja a dolgozat.
 
Kiemelt vizsgálati elem a „Nemzeti Parki Termék” védjegyrendszer piaci bevezetéséhez kapcsolódó lehetőségek feltárása, valamint az ilyen védjeggyel rendelkező termékkörrel összefüggő fogyasztói elvárások felmérése.
 
A „Nemzeti Parki Termék” védjegy egy olyan új lehetőséget kínál a nemzeti park igazgatóságok és a helyi termelők számára, amely termelői-forgalmazó és fogyasztói oldalon is számos előnnyel kecsegtet. Ezen előnyök feltárása is célja a kutatásnak, amely hozzájárulhat az új védjeggyel ellátott termékkör széleskörű piaci bevezetéséhez.



